**Forskrift om endring av forskrift om vern av Storvika naturreservat, Selbu kommune, Trøndelag**

Fastsatt ved kongelig resolusjon 20. desember 2024 med hjemmel i lov 19. juni 2009 nr.100 om forvaltning av naturens mangfold (naturmangfoldloven) § 34. Fremmet av Klima- og miljødepartementet.

I

I forskrift 19. mars 2021 nr. 795 om vern av Storvika naturreservat, Selbu kommune, Trøndelag, gjøres følgende endringer:

§ 1 skal lyde:

Formålet med forskriften er å bevare et område som

1. *representerer bestemte typer natur i form av ei li med varmekjær gammel gran-, furu- og lauvskog, store forekomster av kalklågurtskog og lågurtskog, med en variert og rik karplanteflora, herunder edellauvskog med alm og hassel*
2. *inneholder truet, sjelden eller sårbar natur som de truede naturtypene kalkgranskog og kalk- og lågurtfuruskog og truede arter.*

Det er en målsetting å beholde verneverdiene i mest mulig urørt tilstand, og eventuelt videreutvikle dem.

§ 2 skal lyde:

Naturreservatet berører følgende gnr./bnr.: Selbu kommune: 2/1, 2/3, 2/5, *3/1, 14/5, 14/6, 14/7*.

Naturreservatet dekker et totalareal på *ca. 1264* dekar. Grensene for naturreservatet går fram av kart datert Klima- og miljødepartementet desember 2024. De nøyaktige grensene for naturreservatet skal avmerkes i marka. Knekkpunktene skal koordinatfestes.

Verneforskriften med kart oppbevares i Selbu kommune, hos *Statsforvalteren i* Trøndelag, i Miljødirektoratet og i Klima- og miljødepartementet.

§ 7 bokstav h skal lyde:

|  |  |
| --- | --- |
| h. | Oppsetting *og vedlikehold* av gjerder i forbindelse med beiting. |

§ 7 ny bokstav l skal lyde:

|  |  |
| --- | --- |
| *l.* | *Nødvendig erosjonssikring langs reguleringsmagasinet Selbusjøen.* |

II

Forskriften trer i kraft straks.